PASIŪLYMAS

DĖL LIETUVOS RESPUBLIKOS 2025–2027 METŲ BIUDŽETO PATVIRTINIMO ĮSTATYMO PROJEKTO Nr. XIVP-4221

2024-11-08

Vilnius

Siūloma keisti	Pasiūlymo turinys
Straipsnis	Straipsnio dalis	Punktas

Argumentai: Šilutės rajono savivaldybėje Mažosios Lietuvos saugomų teritorijų direkcijos administruojamame parke prie Atmatos upės žiočių kairiajame krante yra suprojektuotas statyti Nemuno deltos apžvalgos bokštas (toliau – Apžvalgos bokštas). Apžvalgos bokštas projektuojamas vakarų Lietuvoje, Kuršių marių pietrytinėje pakrantėje, Nemuno deltos regioniniame parke, ties Atmatos (Nemuno) santaka į Kuršių marias. Nemuno deltos parkas – tai salos, vandenys, pavasario ir rudens potvynių užliejamos pievos, pelkės ir miškai. Projektuojama teritorija šiuo metu pasiekiama vandens transportu iš Kuršių Nerijos, Uostadvario, Rusnės, Mingės kaimo ir kt. ir per žemyninę dalį - Šilutę (20km). Apžvalgos bokštas sudarys galimybes iš kitos perspektyvos pamatyti Kuršių neriją, plačiau suvokti Nemuno deltos kraštovaizdį (Nemuno deltos atšakas, apžvelgti Kuršių marias, Kniaupo įlanką, Ventės ragą, Krokų lankos ežerą, užliejamas pievas). Didins šio krašto patrauklumą užsienio turistams bei Lietuvos žmonėms. Pasiūlymas: Skirti Apžvalgos bokšto statybai 1,5 mln. Eur. Lėšų šaltinis: Gautos viršplaninės valstybės biudžeto pajamos.

Teikia

Seimo narys	Zigmantas Balčytis